b'\n_START_ARTICLE_\nAles Bjaljatski\n_START_SECTION_\nBakgrunn\n_START_PARAGRAPH_\nBjaljatski ble f\xc3\xb8dt n\xc3\xa6r i Russland n\xc3\xa6r grensen til Finland. Foreldrene var hviterussere. Foreldrene forlot Hviterussland for \xc3\xa5 f\xc3\xa5 bedre l\xc3\xb8nnet arbeid. I 1964 flyttet familien tilbake til Hviterussland og bosatte seg i Svietlahorsk i Homjel voblasts.\n_START_SECTION_\nArbeid\n_START_PARAGRAPH_\nBjaljatski er utdannet litteraturhistoriker. Han har phd-grad fra Hviterusslands vitenskapsakademi. Bjaljatski har v\xc3\xa6rt direkt\xc3\xb8r for et litteraturmuseum i Minsk. _NEWLINE_Han ble politisk engasjert etter Sovjetunionens oppl\xc3\xb8sning i 1991, og var medlem i Hviterusslands folkefront (BPF). BPF var i opposisjon til president Aleksandr Lukasjenkos styre. I 1996 grunnla Bjaljatski borgerrettighetsorganisasjonen Vjasna, som har sitt hovedkontor i Minsk. Dette skjedde da landets parlament ble oppl\xc3\xb8st og de etterf\xc3\xb8lgende aksjonene mot opposisjonens demonstrasjoner. Organisasjonen st\xc3\xb8tter personer som forf\xc3\xb8lges for sine politiske meninger i Hviterussland. Den tapte sin posisjon som ikke-statlig, ideell organisasjon (NGO) etter en dom i H\xc3\xb8yesterett i 2003, dommen var en f\xc3\xb8lge av Vjasnas overv\xc3\xa5king av presidentvalget i 2001. Aktiviteten er ikke avsluttet, men fortsatt i mer uoffisielle former. _NEWLINE_Han v\xc3\xa6rt arrestert mer enn tyve ganger. Han ble fengslet i 2011 og slapp fri i juni 2014.\n_START_SECTION_\nPriser\n_START_PARAGRAPH_\nBjaljatski ble nominert til Per Anger-prisen for 2006 av Svenska Helsingforskommitt\xc3\xa9n og ble tildelt prisen med begrunnelsen \xc2\xabf\xc3\xb6r att i sin or\xc3\xa4dda kamp f\xc3\xb6r den vanliga m\xc3\xa4nniskans r\xc3\xa4tt, bek\xc3\xa4mpa f\xc3\xb6rtryck av de m\xc3\xa4nskliga r\xc3\xa4ttigheterna\xc2\xbb. Samme \xc3\xa5r ble han tildelt Andrej Sakharovs Frihetspris av Den norske Helsingforskomit\xc3\xa9._NEWLINE_Han er tildelt Homo Homini-prisen og mottok i 2012 Lech Wa\xc5\x82\xc4\x99sa-prisen. I 2013 ble Bjaljatski tildelt V\xc3\xa1clav Havel-prisen for menneskerettigheter av Europar\xc3\xa5dets parlamentarikerforsamling.'